section_heading: Razvoj
paragraph_text: Projektanti su planirali izgraditi dvije verzije vozila s kupolom smještenom straga. Lakša (leichte) verzija je trebala imati čelni oklop debljine 100 mm i masu od 76 tona. Teža (schwere) verzija je trebala imati čelni oklop debljine 120 mm i masu od 90 tona. Obje verzije bi bile naoružane sa 105 mm L/70 topom i koaksijalno montiranom strojnicom. Teža verzija kupolu je imala montiranu u sredinu tijela tenka nalik na Tiger II. Obje inačice imale bi pet članova posade. Proračunato je bilo da će maksimalna brzina biti između 23 km/h (teža verzija) do 27 km/h (lakša verzija).